앞

<-

다음

->

瑜伽師地論卷第三十五

彌勒菩薩說

三藏法師玄□奉　詔譯

本地分中菩薩地第十五初持瑜伽處種姓品第一

如是已說獨覺地. 云何菩薩地. □□南曰

初持次相分　增上意樂住

生攝受地行　建立最爲後

有十法具攝大乘菩薩道及果. 何等爲十. 一者持. 二者相. 三者分. 四者增上意樂. 五者住. 六者生. 七者攝受. 八者地. 九者行. 十者建立.

云何名持. 謂諸菩薩自乘種姓最初發心. 及以一切菩提分法. 是名爲持. 何以故. 以諸菩薩自乘種姓. 爲所依止故爲建立故. 有所堪任有大勢力. 能證無上正等菩提. 是故說彼自乘種姓. 爲諸菩薩堪任性持. 以諸菩薩最初發心. 爲所依止爲建立故. 於施戒忍精進靜慮慧. 於六波羅蜜多. 於福德資糧智慧資糧. 於一切菩提分法. 能勤修學. 是故說彼最初發心. 爲諸菩薩行加行持. 以諸菩薩一切所行菩提分法. 爲所依止爲建立故. 円滿無上正等菩提. 是故說彼一切所行菩提分法. 爲所円滿大菩提持. 住無種姓補特伽羅無種姓故. 雖有發心及行加行爲所依止. 定不堪任円滿無上正等菩提. 由此道理雖未發心未修菩薩所行加行. 若有種姓當知望彼而得名持. 又住種姓補特伽羅. 若不發心不修菩薩所行加行雖有堪任而不速證無上菩提. 與此相違當知速證. 又此種姓已說名持. 亦名爲助亦名爲因. 亦名爲依亦名階級. 亦名前導亦名舍宅. 如說種姓最初發心. 所行加行應知亦爾

云何種姓. 謂略有二種. 一本性住種姓. 二習所成種姓.

本性住種姓者. 謂諸菩薩六處殊勝有如是相. 從無始世展轉傳來法爾所得. 是名本性住種姓

習所成種姓者. 謂先串習善根所得是名習所成種姓.

此中義意二種皆取. 又此種姓亦名種子亦名爲界亦名爲性. 又此種姓未習成果說名爲細. 未有果故已習成果說名爲◑. 與果俱故. 若諸菩薩成就種姓. 尙過一切聲聞獨覺. 何況其餘一切有情. 當知種姓無上最勝. 何以故. 略有二種◑. 一煩惱障◑. 二所知障◑. 一切聲聞獨覺種姓. 唯能當證煩惱障◑. 不能當證所知障◑. 菩薩種姓亦能當證煩惱障◑. 亦能當證所知障◑. 是故說言望彼一切無上最勝. 復由四事. 當知菩薩勝於一切聲聞獨覺. 何等爲四. 一者根勝. 二者行勝. 三者善巧勝. 四者果勝. 言根勝者. 謂諸菩薩本性利根獨覺中根聲聞軟根. 是名根勝. 言行勝者. 謂諸菩薩亦能自利亦能利他. 利益安樂無暈衆生. 哀愍世間令諸天人獲得勝義利益安樂. 聲聞獨覺唯行自利. 是名行勝善巧勝者. 聲聞獨覺於蘊界處緣起處非處中能修善巧. 菩薩於此及於其餘一切明處能修善巧. 是名善巧勝. 言果勝者. 聲聞能證聲聞菩提. 獨覺能證獨覺菩提. 菩薩能證阿□多羅三□三菩提. 是名果勝

又諸菩薩有六波羅蜜多種姓相. 由此相故令他了知眞是菩薩. 謂施波羅蜜多種姓相. 戒忍精進靜慮慧波羅蜜多種姓相.

云何菩薩施波羅蜜多種姓相. 謂諸菩薩本性樂施於諸現有堪所施物. 恒常無間性能於他平等分布. 心喜施與意無追悔. 施物雖少而能均布. 惠施廣大而非狹小無所惠施深◑◑恥. 常好爲他讚施勸施. 見能施者心◑喜悅. 於諸尊重耆宿福田應供養者. 從座而起恭敬奉施. 於其彼彼此世他世有情無罪利益事中. 若請不請如理爲說. 若諸有請怖於王賊及水火等. 施以無畏. 能於種種常極怖中隨力濟◑. 受他寄物未嘗差違. 若負他債終不抵◑. 於共財所亦無欺罔. 於其種種末尼眞珠琉璃螺貝壁玉珊瑚金銀等寶資生具中心迷倒者. 能正開悟尙不令他欺罔於彼. 況當自爲. 其性好樂廣大財位. 於彼一切廣大資財心好受用. 樂大事業非狹小門. 於諸世間酒色博◑歌舞倡伎種種變現耽著事中. 速疾◑捨深生◑愧. 得大財寶尙不貪著. 何況小利. 如是等類當知名爲菩薩施波羅蜜多種姓相.

云何菩薩戒波羅蜜多種姓相. 謂諸菩薩本性成就軟品不善. 身語意業不極暴惡. 於諸有情不極損惱. 雖作惡業速疾能悔. 常行恥愧不生歡喜. 不以刀杖手塊等事惱害有情. 於諸衆生性常慈愛. 於所應敬時起奉迎. 合掌問訊現前禮拜修和敬業. 所作機捷非爲愚鈍. 善順他心. 常先含笑舒◑平視. 遠離◑蹙先言問訊. 於恩有情. 知恩知報. 於來求者常行質直. 不以諂◑而推謝之. 如法求財不以非法不以卒暴. 性常喜樂修諸福業. 於他修福尙能◑助. 況不自爲. 若見若聞他所受苦. 所謂殺縛割截◑打訶毁迫脅. 於是等苦過於自受. 重於法受. 及重後世. 於少罪中尙深見怖. 何況多罪. 於他種種所應作事. 所謂商農放牧事王書印算數. 善和諍訟. 追求財寶. 守護儲積. 方便出息. 及以捨施. 婚姻樂會. 於是一切如法事中. 悉與同事. 於他種種◑訟諍競. 或餘所有互相惱害. 能令自他無義無益受諸苦惱. 如是一切非法事中不與同事. 善能制止所不應作謂十種惡不善業道. 不違他命善順於他. 同忍同戒. 於他事業隨彼所欲. 廢己所作而爲成辦. 其心溫潤其心純◑. ◑心害心不久相續. 隨生隨捨起賢善心. 尊重實語不◑惑他. 不離他親. 亦不好樂不輕爾說無義無利不相應語言. 常柔軟無有◑녔. 於己◑僕尙無苦言. 況於他所敬愛有德. 如實讚彼. 如是等類當知名爲菩薩戒波羅蜜多種姓相.

云何菩薩忍波羅蜜多種姓相. 謂諸菩薩性. 於他所遭不饒益. 無◑害心亦不反報. 若他◑謝速能納受. 終不結恨不久◑怨. 如是等類當知名爲菩薩忍波羅蜜多種姓相.

云何菩薩精進波羅蜜多種姓相. 謂諸菩薩性. 自翹勤夙興晩寐不深耽樂睡眠倚樂. 於所作事勇決樂爲不生懈怠. 思擇方便要令究竟. 凡所施爲一切事業堅固決定. 若未皆作未皆究竟. 終不中間懈廢退屈. 於諸廣大第一義中心無怯弱. 不自輕蔑發勇猛心. 我今有力能證於彼. 或入大衆或與他人共相擊論. 或餘種種難行事業皆無畏憚能引義利. 大事務中尙無深倦. 何況小事. 如是等類當知名爲菩薩精進波羅蜜多種姓相.

云何菩薩靜慮波羅蜜多種姓相. 謂諸菩薩性. 於法義能審思惟無多散亂. 若見若聞阿練若處山◑林◑邊際. 臥具人不狎習離惡衆生. 隨順宴默. 便生是念. 是處安樂出離遠離. 常於出離及遠離所深生愛慕. 性薄煩惱諸蓋輕微◑重羸弱至遠離處思量自義. 心不極爲諸惡尋思之所◑擾. 於其怨品尙能速疾安住慈心. 況於親品及中庸品. 若見若聞有苦衆生爲種種苦之所逼惱. 起大悲心. 於彼衆生隨能隨力. 方便◑濟令離衆苦. 於諸衆生性自樂施利益安樂. 親屬衰亡喪失財寶殺縛禁閉. 及驅◑等諸苦難中悉能安忍. 其性聰敏於法能受能持能思成就念力. 於久所作所說事中. 能自記憶亦令他憶. 如是等類當知名爲菩薩靜慮波羅蜜多種姓相.

云何菩薩慧波羅蜜多種姓相. 謂諸菩薩成俱生慧. 能入一切明處境界. 性不頑鈍性不微昧性不愚癡. 遍於彼彼離放逸處有力思擇. 如是等類當知名爲菩薩慧波羅蜜多種姓相. 應知是名能比菩薩種姓◑相. 決定實義唯佛世尊究竟現見

由諸菩薩所有種姓性與如是功德相應. 成就賢善諸白◑法. 是故能與難得最勝不可思議無動無上如來果位. 爲證得因應正道理. 餘不應理種姓菩薩. 乃至未爲白法相違四隨煩惱. 若具不具之所染汚性與如是白法相應. 若被染汚如是白法皆不顯現. 或於一時生諸惡趣. 菩薩雖生諸惡趣中. 由種姓力應知與餘生惡趣者有大差別. 謂彼菩薩久處生死. 或時時間生諸惡趣. 雖暫生彼速能解脫. 雖在惡趣而不受於猛利苦受. 如餘有情生惡趣者. 雖觸微苦而能發生增上◑離. 於生惡趣受苦有情深起悲心. 如是等事皆由種姓. 佛大悲因之所熏發. 是故當知種姓菩薩離生惡趣. 然與其餘生惡趣者有大差別. 何等名爲種姓菩薩白法相違四隨煩惱. 謂放逸者由先串習諸煩惱故. 性成猛利長時煩惱. 是名第一隨煩惱姓. 又愚癡者不善巧者依附惡友. 是名第二隨煩惱性. 又爲尊長夫主王賊及怨敵等所拘逼者. 不得自在其心迷亂. 是名第三隨煩惱性. 又資生具有◑乏者顧戀身命. 是名第四隨煩惱性

又諸菩薩雖具種姓. 由四因緣不能速證阿□多羅三□三菩提. 何等爲四. 謂諸菩薩先未値遇諸佛菩薩眞善知識爲說菩提無顚倒道. 如是名爲第一因緣. 又諸菩薩雖遇善友爲說正道. 而顚倒執於諸菩薩正所學中顚倒修學. 如是名爲第二因緣. 又諸菩薩雖遇善友爲說正道. 於諸菩薩正所學中無倒修學. 而於加行方便慢緩懈怠◑惰. 不成勇猛熾然精進. 如是名爲第三因緣. 又諸菩薩雖遇善友爲說正道. 於諸菩薩正所學中無倒修學. 亦於加行勇猛精進. 然諸善根猶未成熟. 菩提資糧未得円滿. 未於長時積習所有菩提分法. 如是名爲第四因緣. 如是菩薩雖有種姓. 因緣闕故不能速證無上菩提. 若具因緣便能速證. 若無種姓補特伽羅. 雖有一切一切一切種當知決定不證菩提

本地分中菩薩地第十五初持瑜伽處發心品第二

復次菩薩最初發心於諸菩薩所有正願. 是初正願普能攝受其餘正願. 是故發心以初正願爲其自性. 又諸菩薩起正願心求菩提時. 發如是心說如是言. 願我決定當證無上正等菩提. 能作有情一切義利. 畢竟安處究竟涅槃及以如來廣大智中. 如是發心定自希求無上菩提. 及求能作有情義利. 是故發心以定希求爲其行相. 又諸菩薩緣大菩提. 及緣有情一切義利發心希求. 非無所緣. 是故發心以大菩提及諸有情一切義利爲所緣境. 又諸菩薩最初發心. 能攝一切菩提分法殊勝善根爲上首. 故是善極善是賢極賢是妙極妙. 能違一切有情處所三業惡行. 功德相應. 又諸菩薩最初發心所起正願. 於餘一切希求世間出世間義妙善正願. 最爲第一最爲無上. 如是應知最初發心有五種相. 一者自性. 二者行相. 三者所緣. 四者功德. 五者最勝

又諸菩薩初發心已. 卽名趣入無上菩提預在大乘諸菩薩數. 此據世俗言說道理. 是故發心趣入所攝. 又諸菩薩要發心已. 方能漸次速證無上正等菩提. 非未發心. 是故發心能爲無上菩提根本

又諸菩薩悲愍一切有苦衆生. 爲欲濟◑發菩提心. 是故發心是悲等流. 又諸菩薩以初發心爲所依止爲建立故. 普於一切菩提分法及作一切有情義利菩薩學中. 皆能修學. 是故發心是諸菩薩學所依止. 如是應知最初發心是趣入攝菩提根本大悲等流學所依止

又諸菩薩最初發心略有. 二種. 一者永出. 二不永出. 言永出者. 謂發心已畢竟隨轉無復退還. 不永出者. 謂發心已不極隨轉而復退還. 此發心退復有二種. 一者究竟. 二不究竟. 究竟退者. 謂一退已不能復發求菩提心. 不究竟者. 謂退已後數數更發求菩提心. 當知菩薩最初發心由四種緣四因四力. 云何四緣. 謂善男子或善女人. 若見諸佛及諸菩薩有不思議甚奇希有神變威力. 或從可信聞如是事. 旣見聞已便作是念. 無上菩提具大威德. 令安住者及修行者成就如是所見所聞不可思議神變威力. 由此見聞增上力故. 於大菩提深生信解. 因斯發起大菩提心. 是名第一初發心緣. 或有一類. 雖不見聞如前所說神變威力. 而聞宣說依於無上正等菩提微妙正法菩薩藏敎. 聞已深信. 由聞正法及與深信增上力故. 於如來智深生信解. 爲得如來微妙智故發菩提心. 是名第二初發心緣. 或有一類. 雖不聽聞如上正法. 而見一切菩薩藏法將欲滅沒. 見是事已便作是念. 菩薩藏法久住於世. 能滅無量衆生大苦. 我應住持菩薩藏法發菩提心. 爲滅無量衆生大苦. 由爲護持菩薩藏法增上力故. 於如來智深生信解. 爲得如來微妙智故發菩提心. 是名第三初發心緣. 或有一類. 雖不觀見正法欲滅. 而於末劫末世末時. 見諸濁惡衆生身心十隨煩惱之所惱亂. 謂多愚癡多無◑愧. 多諸◑嫉多諸憂苦. 多諸◑重多諸煩惱. 多諸惡行多諸放逸. 多諸懈怠多諸不信. 見是事已便作是念. 大濁惡世於今正起. 諸隨煩惱所惱亂時. 能發下劣聲聞獨覺菩提心者尙難可得. 況於無上正等菩提能發心者. 我當應發大菩提心. 令此惡世無量有情隨學於我起菩提願. 由見末劫難得發心增上力故. 於大菩提深生信解. 因斯發起大菩提心. 是名第四初發心緣. 云何四因. 謂諸菩薩種姓具足. 是名第一初發心因. 又諸菩薩賴佛菩薩善友攝受. 是名第二初發心因. 又諸菩薩於諸衆生多起悲心. 是名第三初發心因. 又諸菩薩於極長時種種猛利無間無缺生死大苦難行苦行. 無有怯畏. 是名第四初發心因. 若諸菩薩六處殊勝從無始世展轉傳來法爾所得. 當知是名種姓具足. 由四種相. 當知菩薩善友具足. 謂諸菩薩所遇善友. 性不愚鈍聰明◑慧不◑惡見. 是名第一善友具足. 又諸菩薩所遇善友. 終不敎人行於放逸. 赤不授與諸放逸具. 是名第二善友具足. 又諸菩薩所遇善友. 終不敎人行於惡行. 亦不授與諸惡行具. 是名第三善友具足. 又諸菩薩所遇善友. 終不勸捨增上信欲受學精進方便功德. 而復勸修下劣信欲受學精進方便功德. 所謂終不勸捨大乘勸修二乘. 勸捨修慧勸修思慧. 勸捨思慧勸修聞慧. 勸捨聞慧. 勸修福業. 勸捨尸羅勸修慧施. 終不勸捨如是等類增上功德. 而復勸修如是等類下劣功德. 是名第四善友具足. 由四因緣當知菩薩於諸衆生多起悲心. 謂諸菩薩雖有十方無量無邊無苦世界. 而生有苦諸世界中. 於中恒有衆苦可得非無衆苦. 或時見他隨遭一苦觸對逼切. 或時見自隨遭一苦觸對逼切. 或見自他隨遭一苦觸對逼切. 或見二種俱遭長時種種猛利無間大苦觸對逼切. 然此菩薩依自種姓性自仁賢. 依四境處雖不串習. 而能發起下中上悲無有斷絶. 由四因緣當知菩薩於諸衆生先起悲心. 於極長時種種猛利無間無缺生死大苦難行苦行尙無怯畏. 何況小苦. 謂諸菩薩性自勇健堪忍有力. 當知是名第一因緣. 又諸菩薩性自聰敏能正思惟具思擇力. 當知是名第二因緣. 又諸菩薩能於無上正等菩提成就上品淸淨信解. 當知是名第三因緣. 又諸菩薩於諸衆生成就上品深心悲愍. 當知是名第四因緣. 云何四力. 一者自力. 二者他力. 三者因力. 四者加行力. 謂諸菩薩由自功力能於無上正等菩提深生愛樂. 是名第一初發心力. 又諸菩薩由他功力能於無上正等菩提深生愛樂. 是名第二初發心力. 又諸菩薩宿習大乘相應善法. 今暫得見諸佛菩薩. 或暫得聞稱揚讚美. 卽能速疾發菩提心. 況覩神力聞其正法. 是名第三初發心力. 又諸菩薩於現法中親近善士聽聞正法諦思惟等. 長時修習種種善法. 由此加行發菩提心. 是名第四初發心力. 若諸菩薩依上總別四緣四因. 或由自力或由因力. 或總二力而發心者. 當知此心堅固無動. 或由他力或加行力. 或總二力而發心者. 當知此心不堅不固亦非無動

有四因緣能令菩薩退菩提心. 何等爲四. 一種姓不具. 二惡友所攝. 三於諸衆生悲心微薄. 四於極長時種種猛利無間無缺生死大苦難行苦行. 其心極生怯畏驚怖. 如是四種心退因緣. 與上發心四因相違. 廣辯其相如前應知

最初發心堅固菩薩略有二種不共世間甚希奇法. 何等爲二. 一者攝諸衆生皆爲眷屬. 二者攝眷屬過所不能染. 攝眷屬過有其二種. 謂於眷屬饒益損減染汚違順. 如是二事菩薩皆無. 最初發心堅固菩薩. 於諸衆生發起二種善勝意樂. 一者利益意樂. 二者安樂意樂. 利益意樂者. 謂欲從彼諸不善處◑濟衆生安置善處安樂意樂者. 謂於貧◑無依無◑諸衆生所離染汚心. 欲與種種饒益樂具. 最初發心堅固菩薩有二加行. 一意樂加行. 二正行加行. 意樂加行者. 謂卽利益安樂意樂日夜增長. 正行加行者. 謂於日夜能自成熟佛法加行. 及於衆生隨能隨力依前所說意樂加行. 起與利益安樂加行. 最初發心竪固菩薩有二增長大善法門. 一者自利加行. 能證無上正等菩提. 二者利他加行. 能脫一切有情衆苦. 如二增長大善法門. 如是二種大善法聚二種無量大善法藏當知亦爾. 最初發心堅固菩薩. 由初發心求菩提故所攝善法. 比餘一切所攝善法. 有二種勝. 一者因勝. 二者果勝. 謂諸菩薩所攝善法. 皆是無上正等菩提能證因. 故所證無上正等菩提是此果. 故比餘一切聲聞獨覺所攝善法尙爲殊勝. 何況比餘一切有情所攝善法. 是故菩薩所攝善法. 比餘一切所攝善法. 因果俱勝. 最初發心堅固菩薩略有二種發心勝利. 一者初發菩提心已. 卽是衆生尊重福田. 一切衆生皆應供養. 亦作一切衆生父母. 二者初發菩提心已. 卽能攝受無惱害福. 由此菩薩成就如是無惱害福. 得倍輪王護所守護. 由得如是護所護故. 若寢若寤若迷悶等一切◑◑藥叉宅神人非人等不能낭害. 又此菩薩轉受餘生. 由如是福所攝持故少病無病. 不爲長時重病所獨. 於諸衆生所作義利. 能以身語勇猛而作. 常爲衆生宣說正法. 身無極倦念無忘失心無勞損. 菩薩本性住種姓時. 一切◑重性自微薄. 旣發心已所有◑重轉復輕微. 謂身◑重及心◑重. 若餘衆生爲欲息滅疾疫災橫. 所用無驗呪句明句. 菩薩用之尙令有驗. 何況驗者. 成就增上柔和忍辱. 能忍他惱不惱於他. 見他相惱深生悲. 惱忿嫉諂等諸隨煩惱. 皆能◑伏令勢微薄. 或暫現行速能除遣. 隨所居止國土城邑. 於中所有恐怖◑諍饑饉過失非人所作疾疫災橫. 未起不起設起尋滅. 又此最初發心菩薩. 或於一時生極惡趣那落迦中. 多分於此那落迦趣速得解脫. 受小苦受生大◑離. 於彼受苦諸衆生等起大悲心. 如是一切皆因攝受無惱害福. 最初發心堅固菩薩. 由能攝受無惱害福. 便得領受如是等類衆多勝利

本地分中菩薩地第十五初持瑜伽處自他利品第三之一

如是菩薩卽發心已. 云何修行諸菩薩行. 略說菩薩若所學處若如是學若能修學. 如是一切總攝爲一名菩薩行

是諸菩薩於何處學. 謂七處學. 云何七處. 쌓뻬南曰

自他利實義　威力熟有情

成熟自佛法　第七菩提處

一自利處. 二利他處. 三眞實義處. 四威力處. 五成熟有情處. 六成熟自佛法處. 七無上正等菩提處

云何自利利他處. 謂自利利他略有十種. 一純自利利他. 二共自利利他. 三利益種類自利利他. 四安樂種類自利利他. 五因攝自利利他. 六果攝自利利他. 七此世自利利他. 八他世自利利他. 九畢竟自利利他. 十不畢竟自利利他

云何菩薩純共自利利他. 謂諸菩薩於純自利利他. 應知應斷違越不順菩薩儀. 故於其所餘應勤修學不越隨順菩薩儀. 故此中菩薩於純自利應知應斷者. 謂爲己樂求財受用. 或爲◑法於佛菩薩所說敎法追訪受持. 或爲生天受天快樂受持禁戒. 發勤精進修習定慧. 或求世間有染果報. 爲世財食恭敬供養諸佛制多. 或貪利養. 爲利養故自說種種無有義利不實功德. ◑惑於他招集利養. 或欲貪他作己◑僕爲驅使故. 非法攝衆不如正法. 矯設方便◑濟有情. 令於他所免爲◑僕. 還自攝受爲己◑僕◑濟有情令脫繫縛. 還自拘執成己事業. ◑濟有情令於他所解脫種種治罰怖畏. 還自攝伏令懼於己. 若諸菩薩耽著諸定現法樂住. 棄捨思惟利衆生事. 當知此等名純自利. 菩薩於是純自利行. 應知應斷. 若諸菩薩或悲爲首. 或爲廻向無上菩提及爲生天. 於一切時修施忍等. 當知是名自利共他. 又除如前所說諸相. 其餘一切與彼相違所有自利諸菩薩行. 當知皆名自利共他. 菩薩於此應勤修學. 此中菩薩於縱利他應知應斷者. 謂以邪見修行施等. 以無因見及無果見毁犯尸羅. 遠離正行爲他說法. 若諸菩薩於諸靜慮善巧廻轉. 已超下地而更攝受下地白法. 謂彼已能安住靜慮. 由悲願力捨諸靜慮. 隨其所樂還生欲界. 又諸菩薩已得自在. 於十方界種種變化. 作諸衆生種種義利. 又諸牟尼自事已辦. 依止如來力無畏等所有一切不共佛法. 遍於十方無量衆生. 能作無量大利益事. 當知此等名純利他. 如是所說純利他行. 菩薩於前所說二種應知應斷. 於餘所說純利他行多應修學. 又除如前所說諸相. 其餘一切與彼相違所有利他諸菩薩行. 當知皆名利他共自. 菩薩於此應勤修學

云何菩薩利益種類自利利他. 略說應知有五種相. 一無罪相. 二攝受相. 三此世相. 四他世相. 五寂滅相. 若諸菩薩所有自能若少若多攝受善法增長善法. 或復令他若少若多攝受善法增長善法. 勸勉調伏安置建立. 是名菩薩利益種類自利利他無有罪相. 若諸菩薩能引所有若自若他無染汚樂. 或衆具樂或住定樂. 是名菩薩利益種類自利利他能攝受相. 若諸菩薩自利利他. 或有此世能爲利益非於他世. 或有他世能爲利益非於此世. 或有此世及於他世俱爲利益. 或有此世及於他世俱非利益. 如是四種自利利他. 於四法受隨其次第如應. 當知云何名爲四種法受. 或有法受現在受樂於當來世受苦異熟. 或有法受現在受苦於當來世受樂異熟. 或有法受現在受樂於當來世受樂異熟. 或有法受現在受苦於當來世受苦異熟. 此四廣辯如經應知. 是名菩薩利益種類自利利他此他世相. 若諸菩薩所有涅槃. 及得涅槃世出世間涅槃分法. 是名菩薩利益種類自利利他寂滅略相. 當知此相望餘一切無上最勝

云何菩薩安樂種類自利利他. 略說應知五樂所攝. 何等五樂. 一者因樂. 一者受樂. 三者苦對治樂. 四者受斷樂. 五者無惱害樂. 言因樂者. 謂二樂品諸根境界. 若此爲因順樂受觸. 若諸所有現法當來可愛果業. 如是一切總攝爲一名爲因樂. 除此更無若過若增. 言受樂者. 謂待苦息. 由前所說因樂所攝三因緣故. 有能攝益身心受生名爲受樂. 略說此樂復有二種. 一者有漏. 二者無漏. 無漏樂者. 學無學樂. 有漏樂者. 欲色無色三界繫樂. 又此一切三界繫樂. 隨其所應六處別故有其六種. 謂眼觸所生乃至意觸所生. 如是六種復攝爲二. 一者身樂. 二者心樂. 五識相應名爲身樂. 意識相應名爲心樂. 若對治樂者. 謂因寒熱飢渴等事生起非一衆多品類種種苦受. 由能對治息除寒熱飢渴等苦. 卽於如是苦息滅時生起樂覺. 是則名爲苦對治樂. 滅想受定名受斷樂. 無惱害樂應知略說復有四種. 一出離樂. 二遠離樂. 三寂靜樂. 四三菩提樂. 正信捨家趣於非家. 解脫煩◑居家迫뉼種種大苦. 名出離樂斷除諸欲惡不善法. 證初靜慮離生喜樂. 名遠離樂. 第二靜慮已上諸定尋伺止息. 名寂靜樂. 一切煩惱畢竟離繫. 於所知事如實等覺. 此樂名爲三菩提樂. 此中因樂是樂因故說名爲樂. 非自性故. 此中受樂樂自性故說名爲樂. 非樂因故. 苦對治樂息衆苦故遣衆苦故說名爲樂. 非樂因故. 非自性故. 其受斷樂非樂因故非自性故. 亦非息遣種種苦故. 說名爲樂. 然依勝義. 諸所有受皆悉是苦. 住滅定時此勝義苦暫時寂靜. 故名爲樂. 無惱害樂所攝最後三菩提樂. 由當來世此勝義苦永寂滅故. 於現法中附在所依諸煩惱品一切◑重永寂滅故. 說名爲樂. 諸餘所有無惱害樂. 於最後樂能隨順故. 是彼分故. 能引彼故. 當知亦名無惱害樂

此中菩薩念與衆生有利益品所有安樂. 終不念與無利益品所有安樂. 菩薩於此無利益品所有安樂. 以無倒慧如實了知. 勸諸衆生令悉捨離. 隨力所能方便削奪. 若苦所隨有利益事. 衆生於此雖無樂欲. 菩薩依止善權方便. 設兼憂苦應授與之. 若樂所隨無利益事. 衆生於此雖有樂欲. 菩薩依止善權方便. 設兼喜樂應削奪之. 何以故. 當知如是善權方便. 與兼憂苦有利益事. 奪兼喜樂無利益事. 令彼衆生決定於後得安樂故. 是故菩薩於諸衆生若樂利益. 當知義意卽樂安樂. 於諸衆生若與

利益. 當知義意卽與安樂. 所以者何. 利益如因安樂如果. 是故當知於諸衆生若與利益必與安樂. 當知所有現法當來可愛果業所攝因樂苦對治樂. 及受斷樂無惱害樂. 菩薩於此不應思量. 於諸衆生一向授與. 以能◑益及無罪故. 於彼受樂及根塵觸所攝因樂. 若能生染若性是染. 有罪無益非所宜者. 於諸衆生不應授與. 若不生染若性非染. 無罪有益是所宜者. 於諸衆生卽應授與. 菩薩於此隨自力能. 亦應如是修行受學. 當知是名菩薩利益安樂種類自利利他. 除此無有若過若增瑜伽師地論卷第三十五

위

*

다음

->